2021. gada Rīkojums Nr.

Rīgā (prot. Nr.            . §)

**Par Aizkraukles novada pašvaldības nekustamā īpašuma "Aizkraukles stacijas ceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Aizkraukles novada pašvaldības īpašumā esošo nekustamo īpašumu "Aizkraukles stacijas ceļš" (nekustamā īpašuma kadastra Nr. 3244 003 0098) – zemes vienību (zemes vienības kadastra apzīmējums 3244 003 0054) 1,1 ha platībā un inženierbūvi ceļu (būves kadastra apzīmējums 3244 003 0054 001) – Aizkraukles pagastā, Aizkraukles novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Aizkraukles novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

 Zemkopības ministrs K. Gerhards